Maltan ilmasto

Maltan ilmasto on välimerenilmasto johon meren läsnäolo vaikuttaa voimakkaasti. Kesäisin on kuumaa, aurinkoista ja kuivaa. Aurinko paistaa ympäri vuorokauden. Talvet ovat hyvin leutoja lukuun ottamatta joitakin kylmiä aaltoja Keski-Euroopasta ja aurinko paistaa 5–6 tuntia vuorokaudessa. Syksyt ovat pääsääntöisesti viileitä, mutta toisinaan Saharasta puhaltavat Sirocco-tuulet nostavat lämpötilan korkeisiin lukemiin. Maltalla sataa melko vähän, vain 568 millimetriä vuodessa.https://www.visitmalta.com/en/climate Sateisin kuukausi on joulukuu ja kuivin heinäkuu. Lämpimin kuukausi on elokuu ja kylmin tammikuu.https://worldweather.wmo.int/012/c00042.htm Havaintokaudella 1961–1990 Maltan vuotuinen keskilämpötila oli 18,6 celsiusastetta.https://nso.gov.mt/en/publicatons/Publications_by_Unit/Documents/B3_Environment_Energy_Transport_Agriculture_Statistics/The_Climate_of_Malta.pdf 

Maltan kaikkien aikojen lämpöennätys 43,8 celsiusastetta mitattiin elokuussa 1999 ja kaikkien aikojen kylmin lämpötila 2,6 celsiusastetta helmikuulta 1999.

Ilmaston lämpeneminen on vuoteen 2003 mennessä nostanut Maltan keskilämpötilaa noin 0,71 asteella sadassa vuodessa, ja lämpenemisen on huomattu kiihtyneen vuoden 1970 jälkeen. Vuoteen 2030 mennessä Maltan keskilämpötilan ennustetaan nousevan 0.53–1.32 astetta. Erityisesti Maltan kesät ovat lämmenneet, ja lämpöaallot ovat yleistyneet. Vuotuiset ylimmät lämpötilat ovat viimeisen sadan vuoden aikana nousseet kolmella celsiusasteella. Sademäärään ilmastonmuutos ei näyttäisi vaikuttavan kovin merkittävästi, vaikkakin merenpinta Maltan rannikolla nousee tasaisesti.

 Lähteet 

Luokka:Maltan maantiede
Luokka:Ilmasto maittain